Diari Oficial de la Generalitat Valenciana


Sumari del DOGV 3995, del 09-05-2001 (2001/3893)

Informació pública de la proposta d'alternativa tècnica del programa per a l'execució de l'actuació integrada del pla parcial del sector 6 de l'Ajuntament d'Oliva.
-------------------------------------------------------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3893


Organisme emissor
:   Ajuntament d'Oliva

Tipus de document
:   Anunci

Informació pública de la proposta d'alternativa tècnica del programa per a l'execució de l'actuació integrada del pla parcial del sector 6 de l'Ajuntament d'Oliva. [2001/A3893]
  
El senyor José Jaime Boix Ramírez, en representació de Grupo Inmobiliario 2002, SL, ha presentat a l'Ajuntament d'Oliva una proposta d'alternativa tècnica de programa per a l'execució del pla parcial del sector 6, que inclou el projecte de pla parcial, avantprojecte d'urbanització i sol·licitud de la cèdula d'urbanització.
  
De conformitat amb el que disposen els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per aquest anunci:
  
Primer
  
Se sotmet a informació pública, durant el termini de 20 dies, comptadors a partir de l'endemà de la publicació en el Diari Oficial de la Generalitat Valenciana, la proposta d'alternativa tècnica de programa presentada.
  
Segon
  
Durant el període d'informació pública podran presentar-se a l'Ajuntament al·legacions i alternatives tècniques a la proposta presentada. L'anterior termini d'informació pública quedarà prorrogat per 20 dies addicionals si, dins dels 10 primers dies de la informació pública, alguna persona es compromet a presentar una alternativa tècnica substancialment distinta a la presentada, prestant-ne la caució que reglamentàriament es determine. A l'acabament del període d'informació pública, o de la seua possible pròrroga, les persones interessades, en ser seleccionades com a adjudicatàries del programa, podran presentar proposicions juridicoeconòmiques, en plica tancada, dins dels cinc dies següents a l'acabament del termini anterior. Aquestes proposicions juridicoeconòmiques inclouran les determinacions especificades en els apartats c) i d) de l'article 32 de la Llei 6/1994.
  
Tercer
  
Transcorreguts els anteriors terminis i en vista de la documentació presentada, l'Ajuntament aprovarà el programa per a l'execució de l'actuació integrada del pla parcial del sector 6. En el mateix acte es podrà acordar l'adjudicació del programa a favor de qui haja formulat la proposició juridicoeconòmica i assumit l'alternativa tècnica més adequada per a executar l'actuació, tal com es disposa en l'article 47 de la Llei Valenciana Reguladora de l'Activitat Urbanística.
  
L'aprovació del programa tindrà caràcter provisional si en aquesta data no s'ha obtingut la cèdula d'urbanització o l'aprovació de l'homologació, si fóra legalment exigible.
  
Oliva, 20 d'abril de 2001.- L'alcalde: Enrique J. Orquín Morell.